पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना के कहर से बिजली कंपनी के कर्मचारी भी अछूते नहीं हैं। चंबल व ग्वालियर संभाग की बात करें तो 77 कर्मचारी पॉजिटिव होकर कोरेंटाइन हैं उसके बाद भी उप महाप्रबंधक, अधीनस्थों से मीटर बदलने व बिल वसूली के काम करा रहे हैं। इस पर यूनियन ने कड़ी आपत्ति ली है। सोमवार को जारी आदेश में उप महाप्रबंधक ने शहर के तीन वितरण केन्द्रों पर सहायक प्रबंधक अरविंद सिकरवार दत्तपुरा, हेमंत बाजाैरिया गणेशपुरा व अशोक शर्मा मुरैना शहर की ड्यूटी लगाई है कि वह प्रतिदिन शहर के सरकारी कार्यालय में जले-फुंके मीटर बदलवाएं जिससे उनके एवरेज बिल नहीं आए।
इसके साथ ही 60 करोड़ की वसूली के लक्ष्य काे प्राप्त करने के लिए उपभोक्ताओं से बिजली बिल का पैसा वसूल किया जाए। डीई के इस आदेश पर पत्राेपाधि अभियंता संघ के प्रांतीय विधि सचिव केके आर्य ने आपत्ति लेते हुए कहा है कि बिजली कंपनी ने अपने आदेश में कर्मचारियों से कोरोना काल में सिर्फ इमरजेंसी सेवाएं लेने के लिए कहा है।
इसके विपरीत डिवाजन कार्यालयों से कर्मचारियों की ड्यूटी मीटर बदलवाने व वसूली करने के लिए लगाई जा रह है। बिजली कर्मचारी जब पब्लिक कांटेक्ट में आएगा तो उसका संक्रमित होना स्वाभाविक है। अभी तक चंबल व ग्वालियर संभाग में 77 कर्मचारी संक्रमित हो चुके हैं। कुछ अधिकारी-कर्मचारियों की मौत भी हो चुकी है। इसलिए कर्मचारियों के जीवन काे सुरक्षित रखने के लिए उनसे इमरजेंसी काम ही कराए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn